Päijänne

Päijänne - prononco finne laŭ sistemo IFA [) - estas la dua aŭ tria plej granda lago en Finnlando.

Ĉe la norda fino de Päijänne situas Jyväskylä, la ĉefurbo de la provinco Meza Finnlando. Norde de la lago, kanalo kondutas al la lago Leppävesi kaj el ĝi laŭ Vatianjärvi al Keitee. Sude de la lago, kanalo kondukas al la lago Vesijärvi kaj ebligas al ŝipoj atingi la urbon Lahti en la provinco Päijät-Häme (Päijänne-Tavastio); norde estas konekto al la lago Jyväsjärvi. La maran kontakton oni multe planis, sed ĝis nun tio ne realis. La areo de la lago estas 1080 km² kaj ĝi estas 119 kilometrojn longa. La plej profunda loko (95,3 m) de Finnlandaj lagoj situas en norda parto de Päijänne. La meza profundeco estas 16,2 m. Päijänne havas 1886 insulojn. La plej grandaj insuloj estas Virmailansaari, Judinsalo, Salonsaari, Haukkasalo, Muuratsalo, Onkisalo, Edessalo, Mustassalo, Taivassalo kaj Vuoritsalo. Aliaj gravaj insuloj estas Kumina, Säynätsalo, Kaakkosaari, Iso-Poro kaj Iso-Lehtisaari. La surfaco de la lago 78,2 estas metrojn super la marnivelo. Päijänne elfluas en Finnan golfon.

Mallongan tempon Päijänne, same kiel multaj aliaj grandaj lagoj de Finnlando, havis multe malpuran akvon, ĉar urboj metis ne-purigitan akvon al lagoj, sed akvopurigejoj peris, ke nun la akvo estas denove vere pura. La akvo en suda Lago Päijänne estas plejparte pura denove kaj tute trinkebla (oni ne devas plu eĉ kuiri). En la norda parto de la lago proksime de Jyväskylä, la akvo ne estas tuj tute trinkebla, sed se oni unue kuiras la akvon, oni povas trinki akvon de Päijänne ankaŭ en en la norda parto de la lago kaj la akvokvalito ankoraŭ pliboniĝas.

La loĝantoj en kaj ĉirkaŭ Helsinko, la ĉefurbo de Finnlando, ricevas sian akvon el Päijänne tra 120-kilometra enroka Päijänne tunelo. La akvon oni ne vere forte purigas, kaj tamen ĝi estas bona. Kiam la entrepreno Helsingin vesi Oy, kiu zorgas pri akvoricevo en Helsinko, komencis vendi akvon de Päijänne al Saŭdiarabio, tio peris koleron en Meza Finnlando. Aliflanke iuj akcentis, ke tiu vendado estas bona reklamo por la finnlanda akvo. Laŭ decido la firmao rajtas vendi eksterlanden akvon de Päijänne, se ĝi ne superigas la regulon pri tio, kiom da akvo ĝi rajtas preni el Päijänne.

La asteroido 1535 Päijänne estas nomita laŭ la lago.

Apud la bordoj de la suda parto de la lago situas la Nacia Parko de Päijänne.

 Komunumoj, al kio apartenas areo de la lago (el nordo al sudo) 
 Jyväskylä
 Muurame
 Toivakka
 Joutsa
 Luhanka
 Jämsä
 Kuhmoinen
 Padasjoki
 Sysmä
 Asikkala

Eksaj komunumoj:

 Kampara komunumo de Jyväskylä
 Säynätsalo
 Korpilahti
 Leivonmäki

 Vidu ankaŭ 
Grandlago de interna Finnlando.

 Referencoj 

Kategorio:Lagoj en Finnlando
Kategorio:Lagoj en Jyväskylä
Kategorio:Muurame